Komisijos reglamentas (EB) Nr. 1885/2003
2003 m. spalio 27 d.
iš dalies pakeičiantis Reglamentą (EB) Nr. 2138/97, nustatantį vienodas alyvuogių aliejaus gamybos zonas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EB) Nr. 1513/2001 [2],
atsižvelgdama į 1984 m. liepos 17 d. Tarybos reglamentą 2261/84/EEB, nustatantį bendrąsias pagalbos alyvuogių aliejaus gamybai ir pagalbos alyvuogių aliejaus gamintojų organizacijoms suteikimo taisykles [3], su paskutiniais pakeitimais, padarytais Reglamentu 1639/1984/EB [4], ypač į jo 19 straipsnį,
kadangi:
(1) Reglamento (EEB) Nr. 2261/84 18 straipsnyje nustatyta, kad alyvuogių derlingumas ir aliejaus gamybos apimtys nustatomos pagal vienodas gamybos zonas, remiantis valstybių narių gamintojų pateiktais skaičiais;
(2) gamybos zonos yra apibrėžtos Komisijos reglamento (EB) Nr. 2138/97 [5] su paskutiniais pakeitimais, padarytais Reglamentu (EB) Nr. 1836/2002 [6], priede. Dėl administracinių ir struktūrinių priežasčių 2002/03 prekybos metams turėtų būti iš dalies pakeistos vienodos gamybos zonos Graikijoje, Ispanijoje ir Italijoje;
(3) šiame reglamente numatytos priemonės atitinka Aliejų ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2138/97 priedas iš dalies keičiamas taip:
1) A punkte nurodytos dalys, susijusios su Brindisi, Lecce ir Sassari provincijomis, atitinkamai pakeičiamos šio reglamento I priede pateiktu tekstu;
2) C punktas, kurio antraštė "Νομός Αχαίας" iš dalies keičiamas taip:
a) 3 zonoje išbraukiami šių savivaldybių pavadinimai: "Aγιας Βαρβάρας, Αγίας Μαρίνας, Αλεποχωρίου, Βελιμιχίου, Δροσιάς, Ερυμινθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκω)ότων, Μανεσίου, Νέου Κοριηγαδίου, Πόρτων, Ρουπακιάς, Σκιαδά, Σκούρα, Σπαρτιάς, Σταυροδρομου, Χιόνας, Χρυσοπηγής";
b) pridedama ši 4 zona:
"Ζώνη 4:
Κοινότητες: Αγίας Βαρβάρας, Αγίας Μαρίνας, Αλεποχωρίου, Βελιμιχίου, Δροσιάς, Ερυμινθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμιτων, Μανεσίου, Νέου Κοριηγαδίου, Πόρτων, Ρουπακιάς, Σκιαδά, Σκούρα, Σπαρτιάς, Σταυροδρομου, Χιόνας, Χρυσοπηγής";
3) D punktas iš dalies keičiamas taip:
a) tekste su antrašte "Comunidad autónoma: Andalucía" su "Huelva" provincija susijusi dalis pakeičiama šio reglamento II priede pateiktu tekstu;
b) tekstas su antrašte "Comunidad autónoma: Aragón" iš dalies keičiamas taip:
i) "Blesa" savivaldybė įtraukiama į "Teruel" provincijos 3 zoną;
ii) "Pradilla de Ebro" savivaldybė įtraukiama į "Zaragoza" provincijos 4 zoną;
iii) "Villanueva de Huerva" savivaldybė įtraukiama į "Zaragoza" provincijos 5 zoną;
c) tekstas su antrašte "Comunidad autónoma: Castilla y León" ir "Comunidad autónoma: Madrid" atitinkamai pakeičiamas šio Reglamento III priede pateiktu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2002 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. spalio 27 d.